呢次罷免係由於時代力量黃國昌選前冇透露支持同性婚姻，選後就支持同性婚姻法例修訂，遭到反同性婚姻團體同北北基安定力量聯盟發起罷免。亦係《公職人員選舉罷免法》新制實施之後第一次舉行。根據《公職人員選舉罷免法》規定，罷免案要過關，除咗同意罷免票要多過唔同意罷免票之外，重要有超過四分一嘅選民投同意罷免票先過關，而黃國昌所屬嘅新北市第十二選區，加埋有廿五萬五千五百五十一人，一定要有六萬三千八百八十八張同意票罷免案先會過關。